**Ministru kabineta rīkojuma projekta „Par valsts nekustamo**

**īpašumu nodošanu Viesītes novada pašvaldības**

**īpašumā” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Saskaņā ar Valsts un pašvaldību mantas atsavināšanas likuma 42.panta pirmo daļu valsts nekustamo īpašumu var nodot bez atlīdzības pašvaldību īpašumā. |
| 2. | Pašreizējā situācija un problēmas | Viesītes pilsētas ar lauku teritoriju dome (tagad – Viesītes novada dome) 2008.gada 11.jūnija sēdē (prot. Nr.12, 20#) pieņēma lēmumu lūgt Izglītības un zinātnes ministriju (turpmāk – ministrija) atdalīt no valsts nekustamā īpašuma (nekustamā īpašuma kadastra Nr.5615 001 0303) Smilšu ielā 39, Viesītē, Jēkabpils rajonā (tagad – Viesītes novadā), sastāvā esošās zemes vienības (zemes vienības kadastra apzīmējums 5615 001 0314) daļu 0,5 ha platībā un zemes vienības (zemes vienības kadastra apzīmējums 5635 012 0043) daļu 0,9 ha platībā un nodot Viesītes pilsētas ar lauku teritoriju pašvaldības (tagad – Viesītes novada pašvaldība) īpašumā bez atlīdzības projekta „Ūdenssaimniecības attīstība Viesītes pilsētā ar lauku teritoriju” īstenošanas vajadzībām (biodīķu izbūvei).Ministrijas Nekustamā īpašuma un valsts mantas apsaimniekošanas komisijas 2008.gada 10.oktobra sēdē (prot. Nr.89, 3.punkts) tika pieņemts lēmums atbalstīt valsts nekustamā īpašuma (nekustamā īpašuma kadastra Nr.5615 001 0303) Smilšu ielā 39, Viesītē, Jēkabpils rajonā (tagad – Viesītes novadā), sastāvā esošās zemes vienības (zemes vienības kadastra apzīmējums 5615 001 0314) daļas 0,5 ha platībā un zemes vienības (zemes vienības kadastra apzīmējums 5635 012 0043) daļas 0,9 ha platībā nodošanu Viesītes pilsētas ar lauku teritoriju pašvaldības (tagad – Viesītes novada pašvaldība) īpašumā bez atlīdzības.Pēc valsts nekustamā īpašuma (nekustamā īpašuma kadastra Nr.5615 001 0303) Smilšu ielā 39, Viesītē, Viesītes novadā, reālas sadales Viesītes novada pašvaldība kā Viesītes pilsētas ar lauku teritoriju domes tiesību, saistību, mantas un finanšu pārņēmēja saskaņā ar Administratīvo teritoriju un apdzīvoto vietu likuma pārejas noteikumu 13.punktu ar 2009.gada 3.septembra vēstuli Nr.5-1/23 „Par zemes nodošanu īpašumā bez atlīdzības Viesītes novada pašvaldībai” atkārtoti lūdza ministriju izskatīt jautājumu par valsts nekustamā īpašuma (nekustamā īpašuma kadastra Nr.5615 001 0303) Smilšu ielā 39, Viesītē, Viesītes novadā, sastāvā esošo zemes vienību – zemes vienības (zemes vienības kadastra apzīmējums 5615 001 0019) 0,1920 ha platībā, zemes vienības (zemes vienības kadastra apzīmējums 5615 001 0020) 0,2503 ha platībā un zemes vienības (zemes vienības kadastra apzīmējums 5635 012 0023) 0,82 ha platībā – nodošanu Viesītes novada pašvaldības īpašumā bez atlīdzības, lai īstenotu Kohēzijas fonda projektu „Ūdensapgādes sistēmas pilnveidošana Viesītes pilsētā ar lauku teritoriju”.Valsts nekustamā īpašuma (nekustamā īpašuma kadastra Nr.5615 001 0303) Smilšu ielā 39, Viesītē, Viesītes novadā, reālas sadales rezultātā tā sastāvā esošās zemes vienības – zemes vienība (zemes vienības kadastra apzīmējums 5615 001 0019) 0,1920 ha platībā, zemes vienība (zemes vienības kadastra apzīmējums 5615 001 0020) 0,2503 ha platībā un zemes vienība (zemes vienības kadastra apzīmējums 5635 012 0023) 0,82 ha platībā – tika reģistrētas Nekustamā īpašuma valsts kadastra informācijas sistēmas datos un zemesgrāmatā kā patstāvīgi valsts nekustamie īpašumi.Valsts nekustamais īpašums (nekustamā īpašuma kadastra Nr.5615 001 0005) Smilšu ielā 39C, Viesītē, Viesītes novadā, ir ierakstīts Jēkabpils zemesgrāmatu nodaļas Viesītes pilsētas zemesgrāmatas nodalījumā Nr.1000 0048 0923 uz Latvijas valsts vārda ministrijas personā.Atbilstoši Valsts zemes dienesta Nekustamā īpašuma valsts kadastra informācijas sistēmas datiem valsts nekustamais īpašums (nekustamā īpašuma kadastra Nr.5615 001 0005) Smilšu ielā 39C, Viesītē, Viesītes novadā, sastāv no zemes vienības (zemes vienības kadastra apzīmējums 5615 001 0019).Pamatojoties uz 2010.gada 30.jūnija zemes vienības robežu, situācijas un apgrūtinājumu plānu, zemes vienībai (zemes vienības kadastra apzīmējums 5615 001 0019) Smilšu ielā 39C, Viesītē, Viesītes novadā, noteikta platība – 0,1920 ha.Valsts nekustamais īpašums (nekustamā īpašuma kadastra Nr.5615 001 0006) Smilšu ielā 39D, Viesītē, Viesītes novadā, ir ierakstīts Jēkabpils zemesgrāmatu nodaļas Viesītes pilsētas zemesgrāmatas nodalījumā Nr.1000 0048 0925 uz Latvijas valsts vārda ministrijas personā.Atbilstoši Valsts zemes dienesta Nekustamā īpašuma valsts kadastra informācijas sistēmas datiem valsts nekustamais īpašums (nekustamā īpašuma kadastra Nr.5615 001 0006) Smilšu ielā 39D, Viesītē, Viesītes novadā, sastāv no zemes vienības (zemes vienības kadastra apzīmējums 5615 001 0020).Pamatojoties uz 2010.gada 30.jūnija zemes vienības robežu, situācijas un apgrūtinājumu plānu, zemes vienībai (zemes vienības kadastra apzīmējums 5615 001 0020) Smilšu ielā 39D, Viesītē, Viesītes novadā, noteikta platība – 0,2503 ha.Valsts nekustamais īpašums „Biodīķi” (nekustamā īpašuma kadastra Nr.5635 012 0002), Viesītes pagastā, Viesītes novadā, ir ierakstīts Jēkabpils zemesgrāmatu nodaļas Viesītes pagasta zemesgrāmatas nodalījumā Nr.1000 0048 0926 uz Latvijas valsts vārda ministrijas personā.Atbilstoši Valsts zemes dienesta Nekustamā īpašuma valsts kadastra informācijas sistēmas datiem valsts nekustamais īpašums „Biodīķi” (nekustamā īpašuma kadastra Nr.5635 012 0002), Viesītes pagastā, Viesītes novadā, sastāv no zemes vienības (zemes vienības kadastra apzīmējums 5635 012 0023).Pamatojoties uz 2009.gada 27.aprīļa zemes robežu, situācijas un apgrūtinājumu plānu, zemes vienībai (zemes vienības kadastra apzīmējums 5635 012 0023) „Biodīķi”, Viesītes pagastā, Viesītes novadā, noteikta platība – 0,82 ha.Ministru kabineta rīkojuma projekta „Par valsts nekustamo īpašumu nodošanu Viesītes novada pašvaldības īpašumā” (turpmāk – rīkojuma projekts) 1.punktā minētos valsts nekustamos īpašumus šobrīd apsaimnieko Viesītes arodvidusskola, kas saskaņā ar Ministru kabineta 2003.gada 16.septembra noteikumu Nr.528 „Izglītības un zinātnes ministrijas nolikums” 24.107.apakšpunktu ir ministrijas padotībā esoša izglītības iestāde.Saskaņā ar Civillikuma 994.pantu par nekustama īpašuma īpašnieku atzīstams tikai tas, kas par tādu ierakstīts zemesgrāmatās. Līdz ierakstīšanai zemesgrāmatās nekustama īpašuma ieguvējam pret trešām personām nav nekādu tiesību: viņš nevar izlietot nevienu no priekšrocībām, kas saistītas ar īpašumu, un viņam jāatzīst par spēkā esošu visa uz šo nekustamo īpašumu attiecošās tās personas darbība, kura pēc zemesgrāmatām apzīmēta par šā īpašuma īpašnieku. Līdz ar to rīkojuma projekts ir sagatavots, lai tiesiski sakārtotu īpašuma tiesību jautājumus un nodrošinātu rīkojuma projekta 1.punktā minēto valsts nekustamo īpašumu pilnvērtīgu apsaimniekošanu un pārvaldīšanu. |
| 3. | Saistītie politikas ietekmes novērtējumi un pētījumi | Nav attiecināms. |
| 4. | Tiesiskā regulējuma mērķis un būtība | Rīkojuma projekta mērķis ir nodot Viesītes novada pašvaldības īpašumā bez atlīdzības valsts nekustamo īpašumu (nekustamā īpašuma kadastra Nr.5615 001 0005) Smilšu ielā 39C, Viesītē, Viesītes novadā, valsts nekustamo īpašumu (nekustamā īpašuma kadastra Nr.5615 001 0006) Smilšu ielā 39D, Viesītē, Viesītes novadā, un valsts nekustamo īpašumu „Biodīķi” (nekustamā īpašuma kadastra Nr.5635 012 0002), Viesītes pagastā, Viesītes novadā, likuma „Par pašvaldībām” 15.panta pirmās daļas 1. un 2.punktā noteikto pašvaldības autonomo funkciju nodrošināšanai, kā arī Kohēzijas fonda projekta „Ūdensapgādes sistēmas pilnveidošana Viesītes pilsētā ar lauku teritoriju” īstenošanai.Minētajiem valsts nekustamajiem īpašumiem esot Viesītes novada pašvaldības īpašumā, tiks nodrošināta to pilnvērtīga apsaimniekošana, tajā skaitā piesaistot Eiropas Savienības fondu līdzekļus.Gadījumā, ja iestājas rīkojuma projekta 2.2.apakšpunktā minētais nosacījums, Viesītes novada pašvaldībai rīkojuma projekta 1.punktā minētos valsts nekustamos īpašumus jānodod bez atlīdzības atpakaļ valstij saskaņā ar Valsts un pašvaldību mantas atsavināšanas likuma 42.panta otro daļu un 43.pantu. |
| 5. | Projekta izstrādē iesaistītās institūcijas | Nav attiecināms. |
| 6. | Iemesli, kādēļ netika nodrošināta sabiedrības līdzdalība | Jautājuma būtība ir saistīta ar ministrijas valdījumā esošo un rīkojuma projekta 1.punktā minēto valsts nekustamo īpašumu īpašnieka maiņu un to tālāku apsaimniekošanu. Līdz ar to šis jautājums neparedz ieviest tādas izmaiņas, kas varētu ietekmēt sabiedrības intereses. |
| 7. | Cita informācija | Nav. |

Anotācijas II, III, IV, V un VI sadaļa – nav attiecināms.

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Rīkojuma projekta izpildi nodrošinās ministrija un Viesītes novada pašvaldība. |
| 2. | Projekta izpildes ietekme uz pārvaldes funkcijām | Esošās funkcijas un uzdevumi netiek paplašināti un netiek sašaurināti. |
| 3. | Projekta izpildes ietekme uz pārvaldes institucionālo struktūru. Jaunu institūciju izveide | Jaunas valsts institūcijas netiek izveidotas. |
| 4. | Projekta izpildes ietekme uz pārvaldes institucionālo struktūru. Esošu institūciju likvidācija | Nav attiecināms. |
| 5. | Projekta izpildes ietekme uz pārvaldes institucionālo struktūru. Esošu institūciju reorganizācija | Nav attiecināms. |
| 6. | Cita informācija | Iesniedzamajiem dokumentiem nav piešķirams lietojuma ierobežojuma statuss.Rīkojuma projekts attiecas uz tieslietu politiku.Ministru kabineta rīkojums „Par valsts nekustamo īpašumu nodošanu Viesītes novada pašvaldības īpašumā” pēc apstiprināšanas Ministru kabinetā tiks publicēts laikrakstā „Latvijas Vēstnesis” un būs pieejams Interneta tīklā: Normatīvo aktu informācijas sistēmā (NAIS) un bezmaksas datu bāzē [www.likumi.lv](http://www.likumi.lv). |

Izglītības un zinātnes

ministrs R.Broks

Vizē:

Valsts sekretāra vietniece

struktūrfondu jautājumos,

valsts sekretāra pienākumu izpildītāja L.Sīka

20.12.2010 9:15

1254

D.Putāne

67047889, diana.putane@izm.gov.lv